**Forslag til endringer i forskrift om arbeidsavtale og lønnsoppgave mv.**

Hjemmel: Fastsatt av Sjøfartsdirektoratet [DDMMÅÅÅ] med hjemmel i lov 21. juni 2013 nr. 102 om stillingsvern mv. for arbeidstakere på skip (skipsarbeidsloven) § 3-1 fjerde ledd, jf. delegeringsvedtak 3. juli 2013 nr. 974.

I

I forskrift 19. august 2013 nr. 1000 om arbeidsavtale og lønnsoppgave mv. blir endret som følger:

§ 2 første ledd skal lyde:

Arbeidsavtalen skal inneholde opplysninger om

1. arbeidstakerens fulle navn, bosted, nasjonalitet, fødested og fødselsnummer eller, dersom arbeidstakeren ikke har fødselsnummer, fødselsår og dato
2. arbeidsgiverens navn og adresse
3. fartøyets navn når det gjelder tjeneste på ett fartøy
4. arbeidstakerens stilling
5. det som måtte være *avtalt eller lovfestet om*
6. ansettelse med rett og plikt til å tjenestegjøre på flere fartøy
7. ansettelse for et bestemt tidsrom
8. ansettelse for en bestemt reise
9. arbeid av forbigående varighet
10. *varigheten av og vilkårene for* eventuell prøvetid
11. *fremgangsmåte ved opphør av arbeidsforholdet, herunder formkrav og oppsigelsesfrister*
12. eventuell tidligste oppsigelsesdato
13. eventuelt sted for fratredelse ved arbeidsforholdets opphør
14. tariffavtale som vil komme til anvendelse *på arbeidsforholdet. Dersom* slik tariffavtale ikke *foreligger,* s*kal arbeidsavtalen inneholde opplysninger om de ulike komponentene som utgjør avtalt* *løpende tids*lønn *eller annet arbeidsvederlag, overtidsbetaling* *per* *time, utbetalingsmåte og tidspunkt for utbetaling av avtalt lønn eller annet arbeidsvederlag, samt eventuelle tillegg og andre godtgjørelser som kommer i tillegg til dette*
15. *arbeidsforholdets oppstartsdato og datoen lønnen eller arbeidsvederlaget* skal løpe fra, samt hvor lang tid reisen forutsettes å ta hvis lønnen *eller arbeidsvederlaget* er fastsatt for en bestemt reise
16. omfanget av årlig ferie med lønn eller eventuelt formelen som er benyttet for å beregne den
17. sykepenger og trygdeytelser som arbeidsgiveren skal sørge for at arbeidstakeren er dekket av
18. arbeidstakerens rett til hjemreise
19. *rett til kompetanseutvikling som arbeidsgiveren eventuelt tilbyr*
20. *varigheten av arbeidstakerens rett til annet fravær enn ferie, som skal betales helt eller delvis av arbeidsgiveren, eller reglene for tildeling og fastsettelse av slikt fravær når varigheten av fraværet ikke er mulig å angi på tidspunktet for inngåelse av arbeidsavtalen*
21. *lengden av den normale arbeidsdagen eller -uken, samt eventuelle ordninger for overtid og vaktendringer, dersom arbeidsmønsteret er helt eller overveiende forutsigbart*
22. eventuelt andre arbeidsvilkår
23. sted og dato for *inngåelse av* arbeidsavtalen.

§ 2 annet ledd skal lyde:

*Opplysninger som nevnt i første ledd bokstav e punkt v og vi, og bokstav f, h, i, j, k, l, m og n kan gis i arbeidsavtalen ved å vise til relevante lover, forskrifter eller relevant tariffavtale som regulerer disse forholdene.*

§ 2 nåværende annet ledd blir tredje ledd og nåværende tredje ledd blir nytt fjerde ledd.

§ 2 nytt fjerde ledd skal lyde:

Dersom arbeidsgiveren er en annen enn rederiet, skal arbeidsgiveren i forbindelse med inngåelsen av arbeidsavtalen skriftlig informere arbeidstakeren om hvem rederiet er. *Dersom* det ved avtaleinngåelse ikke *er* klart hvem rederiet er, skal arbeidsgiveren informere arbeidstakeren skriftlig så snart arbeidsgiveren vet hvem rederiet er. *Det samme gjelder dersom arbeidstakeren leies inn av annen virksomhet enn rederiet.*

§ 2 nytt femte ledd skal lyde:

*Ved endringer i arbeidsforholdet som innebærer at arbeidsavtalen ikke lenger er oppdatert, skal arbeidsavtalen endres tilsvarende så snart som mulig. Inntil nødvendige endringer er gjort i arbeidsavtalen, er det tilstrekkelig at arbeidsgiveren gir skriftlig informasjon om endringer i arbeidsforholdet i et dokument som rettes til hver enkelt arbeidstaker senest på den dato endringene trer i kraft. Det er ikke nødvendig å endre arbeidsavtalen ved endringer i lover, forskrifter eller tariffavtale som det vises til i arbeidsavtalen, men referanser til nytt regelverk skal tas inn i arbeidsavtalen dersom lov eller forskrift oppheves av nytt regelverk.*

§ 3 tredje ledd skal lyde:

Bestemmelsen her gjelder ikke for arbeidstakere på fiske- og fangstfartøy *og skip registrert i norsk internasjonalt skipsregister*.

§ 6 første ledd skal lyde:

*Krav om* bruk av *Sjøfartsdirektoratets* formular for arbeidsavtale som inneholder punktene i § 2 første ledd bokstav h, i og j, gjelder for arbeidsavtaler som er inngått 20. august 2013 eller senere. Det samme gjelder kravet til informasjon om fødested i § 2 første ledd bokstav a. *For arbeidsavtaler som er inngått før 20. august 2013,* *skal arbeidsgiveren sørge for at arbeidstakeren har en oppdatert arbeidsavtale eller et vedlegg til denne som inneholder disse opplysningene.*

§ 6 annet ledd skal lyde:

*Krav om bruk av* *Sjøfartsdirektoratets* *formular for arbeidsavtale som inneholder alle punktene i § 2 første ledd, gjelder for arbeidsavtaler som inngås DDMMÅÅÅÅ eller senere.*

§ 6 nytt tredje ledd skal lyde:

*Når arbeidsavtalen er inngått før DDMMÅÅÅÅ, skal arbeidsgiveren dersom arbeidstakeren ber om det, sørge for at arbeidstakeren får en oppdatert arbeidsavtale eller et vedlegg til denne som inneholder alle opplysninger i § 2 første ledd som er relevante for arbeidsforholdet. Arbeidsgiveren skal sørge for at arbeidstakeren får denne dokumentasjonen så snart som mulig og senest to måneder etter at arbeidstakeren har sendt anmodningen.*

§ 6 nytt fjerde ledd skal lyde:

*Arbeidsgiveren skal i alle tilfeller sørge for at rettighetene som følger av § 2 første ledd, til enhver tid er oppfylt*.

II

Forskriften trer i kraft DDMMÅÅÅÅ.